钦定古今图书集成/明伦汇编/氏族典/第075卷 > 朱燮元
## 钦定古今图书集成/明伦汇编/氏族典/第075卷 > 朱燮元

按《明外史朱燮元传》：“燮元字懋和，浙江山阴人。万历
二十年进士。除大理评事，迁苏州知府，四川副使，改
广东提督学校，以右参政谢病归。起陕西按察使，移
四川右布政使。天启元年就迁左永宁。奢崇明反，趋
成都，成都兵止二千，饷，又绌燮元偕巡按御史薛敷
政、右布政使周著、按察使林宰等分陴守城，围百二”
日而解。初，朝廷闻重庆变，即擢燮元右副都御史，巡
抚四川。后录守城功，加兵部侍郎，总督四川及湖广
荆、岳、郧、襄、陕西汉中五府军务。三年，燮元直取永宁、
崇明，败走。录功，进右都御史。时安邦彦、张甚陷贵州，
巡抚王三善军没。廷臣以三善等失事，由川师不协
助，议合两督府。乃命燮元以兵部尚书兼督贵州、云
南、广西诸军，移镇遵义。燮元赴重庆，邦彦侦知之，谋
犯云南、遵义。时奢崇明年老无能为，邦彦亦乞抚。燮
元闻于朝，许之，乃遣参将杨明辉往抚。燮元旋以父
丧归，偏沅巡抚闵梦得来代。梦得召还，代以尚书张
鹤鸣。鹤鸣未至，明辉奉制书，仅招抚安位，不云“赦邦
彦。”邦彦怒，杀明辉，抚议由此绝。鹤鸣视师年馀，未尝
一战，贼得养其锐。崇祯元年复召燮元代之，兼巡抚
贵州。录前功，进少保，世荫锦衣指挥使。论桃红坝功，
进少师。六年满，加左柱国。再议平贼功，世荫锦衣指
挥佥事。十一年春，卒于官。